Vizsgafeladatok számítógép-hálózatok tárgyból
első rész
Minden kérdésnél 1 pont szerezhető, összetett kérdéseknél részpont is kapható.  Figyelem! A kérdések közül egyet áthúzhat.  Az értékelésnél csak az első 25 át nem húzott kérdést veszem figyelembe.  Az elégséges osztályzathoz legalább a pontok 60%-át, azaz 15 pontot kell megszerezni.  Aki ennél többet szerez, a többletet átviszi a második részbe.
1.	Mi a számítógép-hálózat definíciója? (Ne felejtse el, hogy 2 szakkifejezés is magyarázatra szorul!)
2.	Hogyan működik az ALOHA protokoll?
3.	Mire használható a cat UNIX parancs?
4.	Másolja át UNIX alatt az aktuális könyvtárban levő kutya.jpg nevű file-t a /tmp könyvtárba eb.jpg névre!
5.	A nevsor nevű file soraiban angol nevek vannak. Oldja meg UNIX alatt, hogy ezek ABC sorrendben kerüljenek bele egy rendes_nevsor nevű file-ba!
6.	IP-nél mire és hogyan használják az élettartam (time to live) mezőt?
7.	TCP-nél mit jelent a ráültetett nyugta (acknowledgement number)?
8.	Milyen leképzést végez az ARP? (Miből mit ad meg?)
9.	Mire való a TCP/IP socket interfészénél előforduló connect() függvény? (Mit csinál TCP és mit UDP esetén?)
10.	Mit tud az IPX cím felépítéséről?
11.	Microsoft Networks esetén  hogyan történik a NETBIOS univerzális névről az IP címre való leképzés? (4 lehetőséget említsen!)
12.	Mit tud a 10Base2-re és a 10Base5-re vonatkozó megengedett kábelhosszakról?
13.	Rajzolja le az IEEE 802.3 keretformátumát! (mezőnevek, hosszak szerepeljenek)
14.	Hogyan működik a vezérjeles gyűrű (Token Ring, IEEE 802.5) közeghozzáférési protokollja?  Mit jelent a vezérjel tartási idő (token-holding time)?
15.	Vezérjeles sín/busz (Token Bus, IEEE 802.4) esetén hogyan történik a logikai gyűrűbe való belépés? (Egyszerre hányan léphetnek be?)
16.	FDDI-nál mire jó a kettős gyűrű? (Azt nem is kérem, hogy hogyan történik…)
17.	Hogyan történik a TTRT negotiation (megállapodás a megcélzott token körülforgási időben) egy FDDI gyűrűben?
18.	Hogyan ismerhető fel és hogyan épül fel egy B osztályú IP cím? (Vigyázat, a pdf hibás, órán jó volt!)
19.	Hogyan „hazudik” a proxy ARP? Mire jó ez?
20.	Tábla alapú (de nem alhálózati) forgalomirányítás (table based routing) esetén mit tartalmaz egy bejegyzés?
21.	Mire jó a RIP?
22.	Írjon legalább 5 előnyös tulajdonságot az OSPF-ről!
23.	Mi az a 3 féle módszer, amit számítógép-hálózatok teljesítmény vizsgálatára alkalmaznak?
24.	Mi az a FES, hol, mire, hogyan használják?
25.	Milyen anatómiai tulajdonságunkat használ ki az a trükk, amikor egy kétszeres mennyiséget úgy ábrázolnak, hogy az négyszeresnek tűnjön?
26.	Írja át a következő MAC címet kanonikus formába!  0A:11:00:FF:80:01